Farhad Fatkullin

Farhad Nail Fatkullin (; 1979-jıl 2-noyabr, Kazan) — tatarstanlı-rossiyalı jámiyet belsendisi, Rossiya Federaciyasınıń rus tilinde sóylespeytuǵın xalıqları arasında Wikimedia háreketin úgit-násiyatlaw boyınsha jumısı menen tanılǵan. Ol Wikimania 2018 dawamında Jimmy Wales tárepinen «Jıldıń eń jaqsı Wikimediashısı» dep járiyalandı. Ol burın Tatarstannıń burınǵı Prezidenti Mintimer Shaimievtiń tusında islegen professional sinxron awdarmashı.

 Ómirbayanı 
Fatkullin 1979-jılı 2-noyabrde Kazan qalasında tuwılǵan. Úylengen, eki perzenti bar.

 Tálim alıwı 
 1986-1993-jıllar: Francuz tilin tereń úyreniwshi 123-sanlı Kazan joqarı mektebi.
 1993-1997-jıllar: Ertuǵrul Gazi atındaǵı tatar-túrk orta mektebi, Kazan qalası.
 1995-1997-jıllar: Kleyton orta mektebi, Missuri, AQSH.
 1997-2002-jıllar: Kazan mámleketlik finans-ekonomika institutı, Ekonomika predpriyatiya — Finans basqarması.
 2004-2008-jıllar: Jámiyetlik-gumanitarlıq bilimler institutı, Kazan, awdarıwshılıq fakulteti.

Ol tatar, rus, inglis, francuz, túrk hám italyan tillerine sóyleydi hám awdarma isley aladı.

 Miynet jolı 
Kazan mámleketlik finans-ekonomika institutı (Rossiya) hám Kanton qalasındaǵı Nyu-York mámleketlik universitetinde (AQSh) «Táwekelshiliklerdi basqarıw» (inglis tilinde) páni oqıtıwshısı.

Tatarstan Respublikası Prezidenti Administraciyası Mámleketlik protokol bóliminiń awdarma sektorı dilmashı. Atap aytqanda, ol 2009-jılı Hillary Clinton Tatarstanǵa saparı waqtında anglichan-tatar tilleri boyınsha sinxron awdarmashı wazıypasın atqarǵanhttps://shaimiev.tatarstan.ru/eng/pressa/photoreports/photoreport/4786393.htm .

Kóplegen siyasiy, aǵartıwshılıq, mádeniy hám isbilermenlik ilajlarında basqa da kóplegen awdarma jumısların ámelge asırǵan.

2020-jılı Tatarstan Prezidenti Rustam Minnixanov tárepinen 35 joqarı dárejedegi til hám mádeniyat qánigelerinen ibarat Tatar tilin saqlaw hám rawajlandırıw komissiyasına kirgizilgenСписок Ахметова: названы 35 человек, которые должны спасти татарский язык .

 Wikimedia joybarlarında 
 Selet WikiSchool
 Smart region
 Wikimedia tatar tili jámiyeti paydalanıwshılar toparı
 Wikimedia Russiawmru:Викимедиа:Членство/en#user-frhdkazan
 Tatarsha Wikipedia

Farhad Wikimedia global háreketi hám Rossiya aymaǵındaǵı tillerdegi Wikipedialardı rawajlandırıw menen baylanıslı kóplegen volontyorlıq baslamalarında qatnasadı. 2018-jılı Keyptaundaǵı Wikimaniada Jimmy Wales tárepinen «[[Jıldıń eń jaqsı Wikimediashısı» sıylıǵı járiyalanǵan waqıtta Farhad óz úyinde bir waqıttıń ózinde Wikimaniadan rus Wikipediashıları ushın tuwrıdan-tuwrı efirdi awqam ushın kewilli dilmash sıpatında awdarıw menen bánt edi (óziniń sıylıqlanıwın bilmegen halda) n:ru:Фархад Фаткуллин из Татарстана стал Википедистом 2018 года — Russian Wikinews, 23.07.2018.

Fatkullin Wikimedia Rossiyanıń aǵzası hám qońsı Bashqurtstannıń Wikigrannies wiki-usergroup penen birge islesiwdi dawam ettiredi.

 Derekler 

 Inglis tilindegi intervyular 
 2018 Wikimedian of the Year, Farkhad Fatkullin — Wikipedia Signpost, August 30, 2018

 Set of video interviews on Facebook (August 17, 2018)
 Farhad Fatkullin, 2018 Wikimedian of the Year, looks back on his successes and forward to what's next — Wikimedia News, August, 14 2019

 Sırtqı siltemeler 

 Inglis tilindegi jeke web-saytı
 Rus tilindegi jeke web-saytı

Kategoriya:1979-jılı tuwılǵanlar
Kategoriya:2-noyabrde tuwılǵanlar
Kategoriya:Jıl Wikimediashıları
Kategoriya:Rossiyalı Wikimediashılar
Kategoriya:Rossiyalı awdarmashılar
Kategoriya:Kazanda tuwılǵanlar
Kategoriya:Wikipediashılar